Բյուրեղավան համայնքի ղեկավար Հակոբ Բալասյանի ուղերձը Ամանորի և Սուրբ Ծննդյան տոների առթիվ

--------------------------------------------

Հարգելի՛ հայրենակիցներ,

սիրելի՛ բյուրեղավանցիներ

Ավարտվում է 2022 թվականը: Շրջում ենք պատմության ևս մեկ էջ, որը համայնքի համար աշխատանքի, նոր հնարավորությունների, նպատակների իրագործման ժամանակահատված էր:

Անցնող տարին վստահաբար Բյուրեղավան համայնքի համար զարգացման, կարևոր ծրագրերի իրականացման տարի էր: Արդյունավետ ու համակարգված աշխատանքի արդյունքում մենք կարողացանք դրական տեղաշարժեր ապահովել տարբեր ոլորտներում, որոնք շարունակական կլինեն հաջորդ տարի ևս:

2023 թվականին համայնքապետարանը շարունակելու է հետևողական ջանքեր գործադրել յուրաքանչյուր բնակչի կյանքի որակի և պայմանների բարելավման ուղղությամբ: Համոզված եմ, որ մեր նպատակային և հստակ գործողությունների շնորհիվ շարունակելու ենք հաստատուն կերպով առաջ ընթանալ` դեպի ավելի հզոր համայնք:

Միավորվենք հայրենիքի հզորացման միասնական գաղափարի շուրջ, միասին արարենք, ստեղծարար գործունեությամբ շենացնենք հայրենիքը:

Մեր երկրին ու ողջ աշխարհին մաղթում եմ խաղաղություն, բոլոր ընտանիքներին՝ բարօրություն:

Աստված պահապան բոլորիս

ՇՆՈՐՀԱՎՈՐ ԱՄԱՆՈՐ ԵՎ ՍՈՒՐԲ ԾՆՈՒՆԴ